cyanic-selkie/wikianc huggingface dataset:
การศึกระหว่างโจโฉและเตียวสิ้ว
ยุทธการที่อู่อิน
เมื่อโจโฉและกองกำลังที่เหลืออยู่ถอยหนีไปยังอำเภออู่อิน (舞陰縣 อู่อินเซี่ยน; ปัจจุบันอยู่ทางตะวันออกเฉียงใต้ของอำเภอเช่อฉี มณฑลเหอหนาน) กองกำลังของเตียวสิ้วยังคงตามโจมตีกองกำลังของโจโฉตลอดทาง มีเพียงอิกิ๋มนายพันใต้บังคับบัญชาของโจโฉที่สามารถนำหน่วยของตนถอยหนีได้อย่างเป็นระเบียบไปยังอำเภออู่อิน และรวมทหารของตนไว้ด้วยกันได้แม้จะมีการบาดเจ็บและสูญเสียอย่างมาก เมื่อกองกำลังของเตียวสิ้วผ่อนการโจมตีลง อิกิ๋มรวบรวมทหารขึ้นใหม่และยกพลไปอำเภออู่อินอย่างสง่าแม้จะพ่ายแพ้ในการรบก็ตาม
ก่อนที่อิกิ๋มจะมาถึงอำเภออู่อิน อิกิ๋มทราบข่าวว่ากองทหารเฉงจิ๋ว (青州兵 ชิงโจวปิง) หน่วยทหารฝีมือดีของโจโฉที่ทหารในหน่วยล้วนเป็นอดีตคนในกลุ่มกบฏโพกผ้าเหลือง ได้ฉวยโอกาสที่เกิดความวุ่นวายเข้าปล้นหมู่บ้านตลอดทาง อิกิ๋มจึงนำทหารของตนเข้าโจมตีและลงทัณฑ์ทหารเฉงจิ๋ว ทหารเฉงจิ๋วบางคนหนีไปถึงอำเภออู่อิน เข้าพบโจโฉแล้วกล่าวหาอิกิ๋มกระทำการโหดร้ายทารุณต่อพวกตน เมื่ออิกิ๋มมาถึงอำเภออู่อิน แทนที่อิกิ๋มจะไปเข้าพบโจโฉเพื่อชี้แจงแก้ต่างให้ตนเอง อิกิ๋มกลับไปตั้งแนวป้องกันรอบค่ายโจโฉ เพราะอิกิ๋มรู้ว่าโจโฉจะไม่เชื่อคำโป้ปดของทหารเฉงจิ๋ว จึงไม่จำเป็นต้องรีบไปชี้แจงแก้ต่าง อีกทั้งอิกิ๋มยังคำนึงถึงเรื่องที่การเสริมการป้องกันเผื่อกรณีเตียวสิ้วยกมาโจมตีซ้ำเป็นเรื่องสำตัญกว่า การกระทำของอิกิ๋มเหมาะสมกับสถานการณ์ โจโฉจึงให้การยกย่องทั้งยังปูนบำเหน็จให้สำหรับความชอบ
วัยอลวน 4 : ตั้ม-โอ๋ รีเทิร์น
วัยอลวน 4 : ตั้ม-โอ๋ รีเทิร์น เป็นภาพยนตร์ไทยที่ออกฉายในปี พ.ศ. 2548 เป็นเรื่องราวของตั้ม และ โอ๋ สองพระนางจากภาพยนตร์ชื่อดัง "วัยอลวน" ซึ่งเป็นที่นิยมสูงสุดช่วงปี พ.ศ. 2519-21 จากบทประพันธ์ของ บุญญรักษ์ นิลวงศ์ หรือ "บุญรักษ์"
แขวงทรายกองดินใต้
ทรายกองดินใต้ เป็นแขวงหนึ่งในเขตคลองสามวา กรุงเทพมหานคร สภาพทั่วไปเป็นเขตเกษตรกรรม ผังเมืองรวมกรุงเทพมหานคร พ.ศ. 2556 ได้กำหนดให้ท้องที่แขวงนี้เป็นพื้นที่สีขาวทแยงเขียว (ที่ดินประเภทอนุรักษ์ชนบทและเกษตรกรรม)
วัยอลวน 4 : ตั้ม-โอ๋ รีเทิร์น
ภาพยนตร์เรื่องนี้กำกับโดย ฤทัยวรรณ วงศ์สิรสวัสดิ์ โดยมีเปี๊ยก โปสเตอร์ ผู้กำกับภาคก่อนหน้า เป็นที่ปรึกษา ในภาพยนตร์ภาคนี้ นำเสนอความสัมพันธ์ของตั้ม และโอ๋ ซึ่งแต่งงานกันมาแล้วเกือบสามสิบปี และลูกชายลูกสาวซึ่งกำลังอยู่ในช่วงวัยรุ่น โดยนำเสนอประเด็นทางสังคมเกี่ยวกับเรื่องการอยู่ก่อนแต่งของนักเรียนนักศึกษา การเบี่ยงเบนทางเพศของวัยรุ่น เขียนบทภาพยนตร์โดย ฤทัยวรรณ วงศ์สิรสวัสดิ์ และชลลดา เตียวสุวรรณ (เพลงดาบแม่น้ำร้อยสาย)
ในภาคนี้ มีนักแสดงดั้งเดิมมาร่วมแสดงอย่างครบครัน ไม่ว่าจะเป็น ไพโรจน์ สังวริบุตร รับบท ตั้ม, ลลนา สุลาวัลย์ รับบท โอ๋, จิระวดี อิศรางกูร ณ อยุธยา รับบท อ้อ พี่สาวของโอ๋, พจนีย์ อินทรมานนท์ รับบท คุณนิด กิ๊กเก่าของตั้ม, จีรศักดิ์ อิศรางกูร ณ อยุธยา รับบท แอ๊ด เพื่อนเก่าของตั้ม รวมทั้ง ชัยรัตน์ เทียบเทียม ซึ่งร้องเพลงประกอบในสามภาคแรก ก็เป็นนักแสดงรับเชิญด้วย
แขวงทรายกองดินใต้
ที่ตั้งและอาณาเขต
แขวงทรายกองดินใต้ตั้งอยู่ทางทิศตะวันออกเฉียงใต้ของเขตคลองสามวา มีอาณาเขตติดต่อกับเขตการปกครองข้างเคียงดังนี้
วัยอลวน 4 : ตั้ม-โอ๋ รีเทิร์น
เรื่องย่อ
ตั้ม, โอ๋, อ้อ และ หนามเตย ขับรถจากกรุงเทพไปเชียงใหม่ เพื่อไปเยี่ยมใบตองโดยไม่ได้บอกล่วงหน้า เพื่อไปจัดงานวันเกิดเซอร์ไพรซ์ให้ เกิดเรื่องวุ่นๆ เมื่อตั้มพบว่าลูกสาวสุดที่รักเช่าหอพัก ใช้ชีวิตอยู่กับ วิชาญ เพื่อนหนุ่มต่างคณะ และโอ๋พบว่าลูกชายมีพฤติกรรมชอบเพศเดียวกัน ทั้งคู่พยายามปิดบังไม่ให้อีกฝ่ายรู้ เพราะกลัวว่าอีกฝ่ายจะทำใจไม่ได้
แขวงทรายกองดินใต้
ประวัติ
เดิมพื้นที่แขวงทรายกองดินใต้เป็นส่วนหนึ่งของตำบลทรายกองดินซึ่งขึ้นกับอำเภอเมือง (อำเภอคลองสามวาเดิม) จังหวัดมีนบุรี จนกระทั่ง พ.ศ. 2474 จังหวัดมีนบุรีถูกยุบรวมเข้ากับจังหวัดพระนคร อำเภอเมืองซึ่งเคยเป็นที่ตั้งของจังหวัดมีนบุรีจึงเปลี่ยนชื่อเป็นอำเภอมีนบุรี ต่อมาใน พ.ศ. 2505 กระทรวงมหาดไทยได้แยกหมู่ที่ 1–10, 15 และ 16 ของตำบลทรายกองดินออกมาจัดตั้งเป็น ตำบลทรายกองดินใต้ และในปีถัดมาได้ขยายเขตสุขาภิบาลมีนบุรีให้ครอบคลุมตำบลทรายกองดินใต้ด้วย
วัยอลวน 4 : ตั้ม-โอ๋ รีเทิร์น
เรื่องย่อ
ตั้ม แอบไปหา นิด กิ๊กเก่าที่ไปเปิดร้านอาหารที่เชียงใหม่ แต่บอกโอ๋ว่า แวะไปหาแอ๊ด เพื่อนเก่าที่สอนหนังสืออยู่ที่มหาวิทยาลัยเชียงใหม่ เมื่อความแตก โอ๋ก็อาละวาดบ้านแตก เหมือนในหนังภาคก่อนๆ
แขวงทรายกองดินใต้
ประวัติ
ใน พ.ศ. 2514 จังหวัดพระนครถูกรวมกับจังหวัดธนบุรีแล้วเปลี่ยนแปลงฐานะเป็นนครหลวงกรุงเทพธนบุรี จากนั้นใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกหน่วยการปกครองใหม่ ตำบลทรายกองดินใต้จึงเปลี่ยนแปลงฐานะเป็น แขวงทรายกองดินใต้ และอยู่ในเขตการปกครองของเขตมีนบุรี ก่อนจะย้ายมาขึ้นกับเขตคลองสามวาซึ่งจัดตั้งขึ้นใหม่ใน พ.ศ. 2540
วัยอลวน 4 : ตั้ม-โอ๋ รีเทิร์น
เพลงประกอบ
เพลงประกอบของภาคนี้ถูกนำมาขับร้องใหม่โดยศิลปินเลือดใหม่ของแกรมมี่ ดังนี้
แขวงทรายกองดินใต้
การคมนาคม
ถนนสายหลักในพื้นที่แขวงทรายกองดินใต้ ได้แก่
ถนนสายรองและทางลัดในพื้นที่แขวงทรายกองดินใต้ ได้แก่
สโมสรฟุตบอลฟลีตวุดทาวน์
สโมสรฟุตบอลฟลีตวุด ทาวน์ เป็นสโมสรฟุตบอลในประเทศอังกฤษ ตั้งอยู่ที่เมืองฟลีตวุด แขวงไวร์ มณฑลแลงคาเชอร์ ปัจจุบันแข่งขันอยู่ในระดับฟุตบอลลีกวัน โดยสโมสรก่อตั้งขึ้นเป็นครั้งแรกในปี ค.ศ. 1908 ในชื่อฟลีตวุด เอฟซี ก่อนจะมีการเปลี่ยนชื่ออีกหลายครั้ง
ปัจจุบันสโมสรใช้สนามไฮบิวรี สเตเดียม เมืองฟลีตวุด เป็นสนามเหย้า โดยสโมสรใช้สนามแห่งนี้มานานมากกว่า 70 ปี และจัดเป็นสนามฟุตบอลที่มีขนาดเล็กที่สุดเป็นอันดับ 2 ในระดับฟุตบอลลีกวัน รองจากสนาม เดอะ เชอร์รี เรด เรคคอร์ด สเตเดียม หรือสนาม คิงส์มีโดว ของเอเอฟซี วิมเบิลดัน
ยุคก่อตั้ง และ ลงแข่งขันลีกสมัครเล่น
สโมสรก่อตั้งขึ้นเป็นครั้งแรกในปี ค.ศ. 1908 ในชื่อ ฟลีตวูด เอฟซี และสามารถคว้าแชมป์ลีกสมัครเล่นอย่าง แลงคาเชอร์ คอมบิเนชัน ได้ในฤดูกาล 1923–24 โดยสโมสรลงแข่งขันในลีกแลงคาเชอร์ คอมบิเนชัน มายาวนานกว่า 60 ปี จึงได้ร่วมกับสโมสรอื่นๆก่อตั้ง นอร์เทิร์น พรีเมียร์ลีก ขึ้นในปี ค.ศ. 1968
หลังจากร่วมก่อตั้งและลงแข่งขันในนอร์ทเทิร์น พรีเมียร์ลีก สโมสรไม่ประสบความสำเร็จมากนักและจบฤดูกาลด้วยอันดับล่างๆในตารางคะแนนบ่อยครั้ง ต่อมาสโมสรประสบปัญหาขาดสภาพคล่องทางการเงินทำให้ต้องยุบสโมสรไปในปี ค.ศ. 1976
ในปี ค.ศ. 1977 สโมสรได้ก่อตั้งขึ้นใหม่อีกครั้งในชื่อ ฟลีตวูด ทาวน์ โดยต้องไปเริ่มแข่งขันในเชชเชอร์ ลีก ดิวิชัน 1 และย้ายมาแข่งขันในนอร์ทเวสต์ เคาน์ตี ลีก ในปี ค.ศ. 1984 ก่อนจะได้เลื่อนชั้นขึ้นมาแข่งขันในนอร์ทเทิร์น พรีเมียร์ลีก ดิวิชัน 1 และสามารถคว้าแชมป์ได้ในฤดูกาล 1987–88 จนได้กลับขึ้นมาแข่งขันในระดับสูงสุดของนอร์ทเทิร์น พรีเมียร์ลีก อย่างไรก็ตามสโมสรประสบปัญหาจนต้องยุบสโมสรอีกครั้งในปี ค.ศ. 1996
ปี ค.ศ. 1997 สโมสรก่อตั้งใหม่อีกครั้งในชื่อ ฟลีตวูด วันเดอเรอส์ และต้องกลับไปเริ่มแข่งขันใหม่ในนอร์ทเวสต์ เคาน์ตี ฟุตบอลลีก และได้เลื่อนชั้นขึ้นมาแข่งขันในระดับพรีเมียร์ ดิวิชัน ได้ในปี ค.ศ. 1999 ต่อมาสโมสรเปลี่ยนชื่อกลับมาเป็น ฟลีตวูด ทาวน์ ในปี ค.ศ. 2002 และสามารถคว้าแชมป์นอร์ทเวสต์ เคาน์ตี ฟุตบอลลีก ระดับพรีเมียร์ ดิวิชัน ได้ในปี ค.ศ. 2005 ทำให้ได้เลื่อนชั้นกลับขึ้นมาแข่งขันในดิวิชัน 1 ของนอร์ทเทิร์น พรีเมียร์ลีก
ทันทีที่ได้เลื่อนชั้นกลับขึ้นมาแข่งในดิวิชัน 1 ของนอร์ทเทิร์น พรีเมียร์ลีก สโมสรสามารถคว้ารองแชมป์ได้ในปี ค.ศ. 2006 และได้เลื่อนชั้นไปแข่งในระดับพรีเมียร์ ดิวิชัน โดยในฤดูกาล 2007–08 สโมสรสามารถคว้าแชมป์นอร์ทเทิร์น พรีเมียร์ลีก ระดับพรีเมียร์ ดิวิชัน ได้สำเร็จ ทำให้ได้เลื่อนชั้นขึ้นไปแข่งในคอนเฟอเรนซ์ นอร์ท ซึ่งเป็นระดับกึ่งอาชีพเป็นครั้งแรก
ฟุตบอลคอนเฟอเรนซ์
ฤดูกาล 2009–10 สโมสรสามารถคว้าตำแหน่งรองแชมป์คอนเฟอเรนซ์ นอร์ท ได้สำเร็จและเป็นผู้ชนะการแข่งขันเพลย์ออฟ ทำให้ได้เลื่อนชั้นสู่คอนเฟอเรนซ์ พรีเมียร์ ซึ่งเป็นระดับสูงสุดในระดับกึ่งอาชีพ โดยฤดูกาลแรกในคอนเฟอเรนซ์ พรีเมียร์ สโมสรให้ผู้เล่นทุกคนทำสัญญาเป็นนักฟุตบอลอาชีพและต้องทำงานเต็มเวลา ทำให้ผู้เล่นหลายรายที่มีงานประจำซึ่งรวมถึงกัปตันทีมของสโมสร ไม่สามารถทำสัญญาได้และถูกปล่อยตัวออกจากทีมไปในที่สุด
อย่างไรก็ตามแม้จะสูญเสียผู้เล่นหลายรายแต่สโมสรก็สร้างความประหลาดใจให้กับแฟนบอลเมื่อทำผลงานส่วนใหญ่ในฤดูกาล 2010–11 อยู่ในช่วงบนของตารางทั้งที่เพิ่งเลื่อนชั้นขึ้นมาเป็นฤดูกาลแรก และจบฤดูกาลด้วยอันดับที่ 5 ทำให้ได้สิทธิแข่งขันในรอบเพลย์ออฟ เพื่อเลื่อนชั้นสู่ฟุตบอลลีกทูซึ่งเป็นลีกระดับอาชีพ โดยในการแข่งขันรอบเพลย์ออฟรอบแรก สโมสรต้องพบกับเอเอฟซี วิมเบิลดัน และสามารถสร้างสถิติมีจำนวนผู้ชมในสนามเหย้าของสโมสรมากที่สุดนับแต่ก่อตั้งสโมสร ด้วยจำนวนผู้ชมมากถึง 4,112 คน อย่างไรก็ตามสโมสรต้องพบกับความพ่ายแพ้ทั้ง 2 นัดด้วยประตูรวม 8–1
ฤดูกาล 2011–12 สโมสรซื้อตัวเจมี วาร์ดี กองหน้าที่กำลังทำผลงานได้อย่างร้อนแรงให้กับสโมสรฮาลิแฟกซ์ ทาวน์ ในคอนเฟอเรนซ์ นอร์ท มาร่วมทีม และวาร์ดี ก็มีส่วนสำคัญในผลงานฤดูกาลนี้เมื่อยิงในคอนเฟอเรนซ์ พรีเมียร์ ไปถึง 31 ประตู คว้ารางวัลผู้ทำประตูสูงสุดประจำคอนเฟอเรนซ์ พรีเมียร์ในฤดูกาลนั้นไปครอง โดยสโมสรไม่แพ้ใครติดต่อกันถึง 29 นัด และสามารถคว้าแชมป์ได้ตั้งแต่ยังไม่จบฤดูกาล ทำให้ได้เลื่อนชั้นสู่ฟุตบอลลีกทูซึ่งนับเป็นการเลื่อนชั้นไปแข่งขันในฟุตบอลลีกของอังกฤษเป็นครั้งแรกนับแต่ก่อตั้งสโมสร โดยหลังจบฤดูกาล เจมี วาร์ดี ได้ย้ายไปเล่นให้กับสโมสรฟุตบอลเลสเตอร์ซิตี ด้วยค่าตัวกว่า 1 ล้านปอนด์ สร้างสถิติค่าตัวสูงที่สุดสำหรับนักฟุตบอลที่ไม่ได้เล่นในระดับลีกอาชีพ
ฟุตบอลลีก
สโมสรลงแข่งขันในลีกอาชีพเป็นนัดแรกเมื่อวันที่ 18 สิงหาคม ค.ศ. 2012 ในฟุตบอลลีกทู นัดที่เสมอกับสโมสรทอร์คีย์ ยูไนเต็ด 0–0 ที่สนามไฮบิวรี และทำประตูแรกได้เมื่อวันที่ 25 สิงหาคม ค.ศ. 2012 ในนัดที่บุกไปชนะสโมสรฟุตบอลเบอร์ตันอัลเบียน 0–1 จากประตูของ ดีน โฮเวลล์ ทำให้เขาได้รับการบันทึกว่าเป็นผู้เล่นของสโมสรที่สามารถทำประตูในฟุตบอลลีกได้เป็นคนแรก โดยสโมสรจบฤดูกาล 2012–13 ในฟุตบอลลีกทูด้วยอันดับที่ 13
ฤดูกาล 2013–14 สโมสรทำผลงานในลีกทูได้อย่างยอดเยี่ยม และจบฤดูกาลด้วยอันดับที่ 4 ทำให้ได้แข่งขันเพลย์ออฟเพื่อเลื่อนชั้น โดยสโมสรสามารถเอาชนะสโมสรฟุตบอลยอร์ก ซิตี ได้ในรอบแรก ก่อนจะพบกับเบอร์ตัน อัลเบียน ในรอบชิงชนะเลิศ ซึ่งในรอบชิงชนะเลิศที่สนามกีฬาเวมบลีย์ สโมสรสามารถเอาชนะเบอร์ตัน อัลเบียน ไปได้ 1–0 ทำให้ได้เลื่อนชั้นขึ้นสู่ฟุตบอลลีกวัน เป็นครั้งแรก
เม็ม
เม็ม (Mem บางครั้งสะกดเป็น Meem หรือ Mim) เป็นอักษรตัวที่ 13 ของอักษรตระกูลเซมิติกส่วนใหญ่ ได้แก่อักษรฟินิเชีย อักษรอราเมอิก อักษรฮีบรู מ‎ และอักษรอาหรับ ﻡ‎ สัทอักษรคือ: [m] อักษรฟินิเชียตัวนี้ไปเป็นอักษรกรีก Mu (Μ), อักษรอีทรัสคัน ̌, อักษรละติน M, และอักษรซีริลลิก М คาดว่ามีมมาจากอักษรไฮโรกลิฟของอียิปต์รูปน้ำ ที่ทำให้ง่ายขึ้นในอักษรฟินิเชีย  และตั้งชื่อด้วยคำว่าน้ำ, mem (mayim ในภาษาฮีบรูสมัยใหม่และ, mye ในภาษาอาหรับ)
م fa:م م م م wuu:م
พิจิตร (แก้ความกำกวม)
พิจิตร อาจหมายถึง
สถานีรถไฟอาเรา
สถานีรถไฟอาเรา (Arau railway station) เป็นสถานีรถไฟที่ตั้งอยู่ ณ เมืองอาเรา รัฐปะลิส ประเทศมาเลเซีย เป็นสถานีรถไฟชานเมือง สถานีรถไฟอาเราเป็นสถานีที่ใกล้ที่สุดสำหรับการเชื่อมต่อไปยังท่าเรือกัวลาปะลิส (Kuala Peris) ที่มีเรือด่วนผ่านไปยังท่าเรือกูอะห์บนเกาะลังกาวี หากคุณต้องการที่เดินทางจากประเทศไทยไปยังเกาะลังกาวีโดยรถไฟ สถานีอาเราเป็นสถานีรถไฟที่เหมาะสมที่สุดสำหรับการเปลี่ยนใช้เส้นทางเรือด่วน โดยใช้เวลาประมาณ 1 ชั่วโมง 15 นาที
อ้างอิง
https://www.train36.com/arau-train-station.html
เจ้าชายโนริฮิโตะ ทากามาโดะโนะมิยะ
เจ้าชายโนริฮิโตะ ทากามาโดะโนะมิยะ (29 ธันวาคม พ.ศ. 2497 – 21 พฤศจิกายน พ.ศ. 2545) เป็นสมาชิกของพระราชวงศ์ญี่ปุ่น เป็นพระโอรสพระองค์ที่สามในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ และเคยอยู่ในลำดับที่เจ็ดแห่งการสืบราชสันตติวงศ์ญี่ปุ่น เจ้าชายโนริฮิโตะมีสมญาว่า "เจ้าชายกีฬา" (スポーツの宮さま, Supōtsu-no-miya-sama) จากการที่พระองค์ให้การอุปถัมภ์การแข่งขันดนตรี กีฬา และเต้นรำอยู่เป็นนิจ
พระประวัติ
เจ้าชายโนริฮิโตะประสูติที่วังของพระชนกในโตเกียว สำเร็จการศึกษาจากภาควิชานิติศาสตร์ มหาวิทยาลัยกากูชูอิงเมื่อ พ.ศ. 2521 และศึกษาต่อที่คณะนิติศาสตร์ มหาวิทยาลัยควีนส์ ประเทศแคนาดา ช่วง พ.ศ. 2521–2524 หลังนิวัตประเทศญี่ปุ่น พระองค์ดำรงตำแหน่งเป็นผู้บริหารเจแปนฟาวน์เดชั่น (Japan Foundation) ช่วง พ.ศ. 2524–2545
เสกสมรส
เจ้าชายโนริฮิโตะทรงหมั้นกับฮิซาโกะ ทตโตริ เมื่อวันที่ 17 กันยายน พ.ศ. 2527 และเสกสมรสในวันที่ 6 ธันวาคม พ.ศ. 2527 ในวันเดียวกันนั้นพระองค์ได้รับพระราชทานบรรดาศักดิ์ ทากามาโดะโนะมิยะ ทั้งสองมีพระธิดา 3 พระองค์ ได้แก่
สิ้นพระชนม์
ขณะที่เจ้าชายโนริฮิโตะทรงเล่นสควอชกับรอเบิร์ต จี. ไรท์ เอกอัครราชทูตแคนาดา ณ สถานเอกอัครราชทูตแคนาดาประจำกรุงโตเกียว พระองค์ทรงล้มหลังมีภาวะหัวใจห้องล่างเต้นแผ่วระรัว จึงนำส่งเข้าถวายการรักษา ณ โรงพยาบาลมหาวิทยาลัยเคโอ แต่สุดท้ายเจ้าชายโนริฮิโตะสิ้นพระชนม์ลงเนื่องจากพระหทัยพิการ การสิ้นพระชนม์เกิดขึ้นอย่างกระทันหันเพราะพระองค์เป็นหนึ่งในสมาชิกพระราชวงศ์ที่มีพระชันษาน้อย พระราชพิธีถวายพระเพลิงจัดขึ้นภายในสุสานหลวงโทชิมางาโอกะทางตอนเหนือของโตเกียว มีผู้ร่วมงานราว 900 คน อันรวมไปถึงพระบรมวงศานุวงศ์และนักการเมืองทั้งในและต่างประเทศ
กุสทัฟ ชเตรเซอมัน
กุสทัฟ แอ็นสท์ ชเตรเซอมัน (Gustav Ernst Stresemann) เป็นรัฐบุรุษชาวเยอรมันผู้ดำรงตำแหน่งนายกรัฐมนตรีในค.ศ. 1923 และเป็นรัฐมนตรีว่าการกระทรวงต่างประเทศเยอรมนีระหว่างปี 1923–1929
ประวัติ
ในปี 1897 ชเตรเซอมันเข้าศึกษาที่มหาวิทยาลัยเบอร์ลิน และถูกโน้มน้าวโดยนักธุรกิจผู้หนึ่ง ว่าเขาควรจะศึกษาวิชาเศรษฐศาสตร์การเมืองมากกว่าวิชาวรรณกรรม ต่อมาในปี 1898 ชเตรเซอมันออกจากมหาวิทยาลัยเบอร์ลินและโอนย้ายไปมหาวิทยาลัยไลพ์ซิชเพื่อจะได้เรียนต่อในระดับปริญญาเอก เขาได้ศึกษาวิชาประวัติศาสตร์และ วิชากฎหมายระหว่างประเทศ วิชาเศรษฐศาสตร์ ตลอดจนเข้าเรียนหลักสูตรวรรณกรรม
สมัยจักรวรรดิเยอรมัน
ก่อนสงครามโลกครั้งที่หนึ่ง ชเตรเซอมันเคยสนับสนุนแนวคิดการรักษาดุลอำนาจระหว่างจักรวรรดิอังกฤษ, สหรัฐอเมริกา และจักรวรรดิเยอรมัน ซึ่งตัวเขาเชื่อว่าทั้งสามประเทศจะเป็นอภิมหาอำนาจทางเศรษฐกิจในอนาคต กระนั้น เขาก็สนับสนุนการแข่งขันทางอาวุธระหว่างอังกฤษและเยอรมนี โดยเชื่อว่าการพัฒนาแสนยานุภาพของกองทัพเรือจักรวรรดิเยอรมันเป็นสิ่งจำเป็นต่อการคุ้มครองการค้าระหว่างประเทศของเยอรมนี
ในช่วงสงครามโลกครั้งที่หนึ่ง ชเตรเซอมันเริ่มโน้มเอียงไปทางฝ่ายขวา เขาสนับสนุนราชสำนักกรุงเบอร์ลินและเป้าหมายการขยายดินแดนของเยอรมนี เขาเชื่อว่าจักรวรรดิเยอรมันควรจะยึดครองและผนวกกลุ่มประเทศแผ่นดินต่ำ, ยุโรปกลาง และบางส่วนทางตะวันออกเฉียงเหนือของฝรั่งเศส ตลอดจนโมร็อกโกในอารักขาของฝรั่งเศส เพื่อที่จะมีพลังทางเศรษฐกิจทัดเทียมกับสหรัฐอเมริกาในอนาคต นอกจากนี้ เขายังสนับสนุนการทำสงครามเรือดำน้ำแบบไม่จำกัดเป้าหมาย ในแง่นี้อาจกล่าวได้ว่าชเตรเซอมันเป็นพวกสนับสนุนให้เยอรมนีทำสงคราม แต่ในอีกด้านหนึ่ง เขาสนับสนุนการพัฒนาสวัสดิการสังคม และสนับสนุนให้ปรัสเซียล้มเลิกระบบสามชนชั้นแบ่งตามการจ่ายภาษี อันเป็นระบบในประเทศปรัสเซียที่ให้สิทธิพิเศษแก่ผู้จ่ายภาษี ผู้จ่ายภาษีมากได้รับสิทธิพิเศษมาก
การพ่ายแพ้สงครามโลกครั้งที่หนึ่งและการล่มสลายของจักรวรรดิเยอรมันในปี 1919 ถือเป็นแรงปะทะใหญ่ต่อชเตรเซอมันทั้งทางกายและทางใจ เขาละทิ้งความคิดทหารนิยมและแนวคิดการขยายดินแดนอย่างสิ้นเชิง
สมัยสาธารณรัฐไวมาร์
หลังสงคราม ชเตรเซอมันเข้าร่วมกับพรรคประชาธิปัตย์เยอรมัน แต่เข้าร่วมได้ไม่นานก็ถูกขับไล่พ้นจากพรรค เนื่องจากเขามีประวัติความเกี่ยวข้องกับฝ่ายขวา จากนั้น เขาจึงรวบรวมบุคคลแกนหลักของอดีตพรรคอิสรภาพแห่งชาติ ซึ่งส่วนใหญ่เป็นฝ่ายกลางกับฝ่ายขวาและก่อตั้งเป็นพรรคประชาชนเยอรมันโดยมีตัวเขาเป็นหัวหน้าพรรค พรรคของเขาได้รับการสนับสนุนส่วนใหญ่จากกลุ่มโปรเตสแตนต์ชนชั้นกลางและชนชั้นสูง เขาได้รับเลือกเป็นสมาชิกไรชส์ทาคเมื่อปี 1920
ชเตรเซอมันขึ้นเป็นนายกรัฐมนตรีเยอรมันในภาวะที่การเมืองเยอรมันมีความเปราะบางและเกิดการเปลี่ยนรัฐบาลบ่อยครั้ง รัฐบาลของชเตรเซอมันก็ดำรงอยู่เพียงหนึ่งร้อยสองวัน แม้จะดำรงตำแหน่งสั้นมาก แต่เขาได้สร้างคุณูปการที่สำคัญ จากการเป็นผู้ไกล่เกลี่ยระหว่างเยอรมนีกับฝรั่งเศส ส่งผลให้ตัวเขากับกับนายกรัฐมนตรีอาริสติด บริยองด์ ของฝรั่งเศสได้รับรางวัลโนเบลสาขาสันติภาพในปี 1926
นอกจากนี้ ชเตรเซอมันยังเป็นผู้เจรจาขอรับการสนับสนุนทางการเงินจากสหรัฐอเมริกาในรูปแบบเงินกู้ เกิดการปฏิรูปธนาคารไรช์ (ธนาคารกลางของเยอรมนี) มีการยกเลิกสกุลเงินเดิมและก่อตั้งสกุลเงินใหม่ที่เรียกว่าเร็นเทินมาร์ค (Rentenmark) ส่งผลให้เศรษฐกิจเยอรมันเกิดการฟื้นตัวอย่างมีนัยสำคัญ
มหาภารตะ (ละครโทรทัศน์ พ.ศ. 2531)
มหาภารตะ (เทวนาครี:महाभारत (टीवी धारावाहिक) อังกฤษ: Mahabharat) เป็นละครอินเดียที่เคยมาฉายที่ ช่อง 3 เมื่อปี พ.ศ. 2533 เป็นการเล่าของมหาภารตะ ทั้งแต่ต้นเรื่อง จนถึงจบเรื่อง และ กล่าวถึง ภควัทคีตา ที่ พระกฤษณะ แสดงให้กับ อรชุน ให้ สนามรบ ตอน สงครามทุ่งกุรุเกษตร ละครอินเดียนี้ นำแสดงโดย  นิทิช ภารทวาช
เด่นทักษิณ ศูนย์กีฬาน้อยใน
เด่นทักษิณ ศูนย์กีฬาน้อยใน เกิดเมื่อ 14 กันยายน พ.ศ. 2526 สถิติการชก 9 ครั้ง ชนะ 4 (น็อค 3) แพ้ 5
คาฟ
คาฟ (Kaph, Kap, Kaf) เป็นอักษรตัวที่ 11 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรู כ‎ และอักษรอาหรับ ك (ก๊าฟ كَافْ) การออกเสียงในสัทอักษรเป็น อักษรฟินิเชียตัวนี้ไปเป็นอักษรกรีก (Κ), อักษรละติน K, และเป็นอักษรซีริลลิก (К) คาดว่าอักษรกาฟมาจากอักษรภาพรูปมือ (ทั้งในภาษาฮีบรูสมัยใหม่และภาษาอาหรับสมัยใหม่ kaph หมายถึงฝ่ามือ)
วินัย จุลละบุษปะ
วินัย จุลละบุษปะ (12 มิถุนายน พ.ศ. 2465 — 14 กันยายน พ.ศ. 2542) เป็นอดีตนักร้องนำวงดนตรีสุนทราภรณ์ และหัวหน้าวงดนตรีกรมประชาสัมพันธ์ และวงสังคีตสัมพันธ์ และหลายเพลงเป็นที่รู้จักคุ้นหูกันดี เช่น พรหมลิขิต เย็นลมว่าว ดาวล้อมเดือน ฟลอร์เฟื่องฟ้า ทะเลบ้า ทาสชีวิต ปทุมไฉไล ฯลฯ ซึ่งส่วนใหญ่ท่านจะร้องเพลงในจังหวะแทงโก้จนได้รับฉายาว่า ราชาแทงโก้
เบื้องต้น
วินัย จุลละบุษปะ เดิมชื่อ วัฒนา จุลละบุษปะ เป็นบุตรของรองอำมาตย์โท ขุนประมาณธนกิจ (วงศ์ จุลละบุษปะ) และนางน้อม เกิดที่บ้านข้างวัดมหรรณพาราม กรุงเทพฯ เมื่อวันที่ 12 มิถุนายน พ.ศ. 2465 อันเป็นช่วงปลายสมัยรัชกาลที่ 6 มีพี่น้อง 5 คน เป็นบุตรคนโต ใน 5 คน ในสมัยที่ยังเป็นเด็กขุนประมาณธนกิจผู้เป็นพ่อรับราชการเป็นคลังจังหวัดซึ่งต้องโยกย้ายไปตามจังหวัดต่างๆ อยู่เสมอ ทำให้ต้องย้ายโรงเรียนตามพ่อบ่อยๆ ครอบครัวของคุณวินัยอยู่ที่กาฬสินธุ์หลายปี ที่สุดจึงมาเรียนในกรุงเทพฯ ที่โรงเรียนวัดราชบพิธกระทั่งสำเร็จการศึกษาชั้นมัธยม 6 ส่วนสถานที่พักคือบ้านของแม่ที่สี่เสาเทเวศร์ซึ่งได้อยู่อาศัยต่อมาอีกนาน พ่อและแม่ของท่านไม่เกี่ยวพันกับวงการเพลง ในขณะที่คุณวินัยชอบร้องเพลงมาตั้งแต่เล็กๆ และนักร้องที่ชื่นชอบคือ ครูล้วน ควันธรรมซึ่งเป็นนักร้องที่มีชื่อเสียงมากในยุคนั้น
โลกเสียงเพลง
เมื่อจบการศึกษาแล้วญาติผู้ใหญ่คนหนึ่งซึ่งรู้จักกับทางกรมโฆษณาการ เห็นว่าท่านรักการร้องเพลงจริงจึงช่วยฝากงานที่กรมโฆษณาการให้ จากจิตใจอันแน่วแน่ที่จะเป็นนักร้องอาชีพ ระหว่างยังไม่สอบบรรจุวิชาข้าราชการพลเรือนตามระเบียบ ท่านได้ไปฝึกหัดร้องเพลงกับครูเวส สุนทรจามร ซึ่งเป็นรองหัวหน้าวงดนตรีกรมโฆษณาการ รองจากครูเอื้อ สุนทรสนาน ที่บ้านข้างถนนตะนาวจนเข้าที่ ครูเวสได้สอนหลักการร้องให้แก่คุณวินัยพร้อมกับศิษย์อีกคนคือ คุณเพ็ญศรี พุ่มชูศรี ครูวินัยร้องเพลงอยู่กับวงสุนทราภรณ์จนได้บรรจุเป็นข้าราชการกรมโฆษณาการเมื่อ พ.ศ. 2488 ขณะที่คุณวินัยอายุได้ 23 ปี หลังจากสอบบรรจุเป็นข้าราชการแล้ว ชีวิตต่อจากนี้ก็อยู่กับเสียงเพลงตลอดและไม่เคลื่อนย้ายไปทำงานที่ไหนเลย รวมแล้วรับราชการอยู่ที่กรมโฆษณาการซึ่งต่อมาเปลี่ยนชื่อเป็นกรมประชาสัมพันธ์นานถึง 38 ปี กระทั่งปลดเกษียณเมื่อ พ.ศ. 2526 คุณวินัยเคยหัดเล่นไวโอลิน แต่ก็ไม่เอาจริงเอาจังแต่อย่างใด
การเป็นนักร้องของคุณวินัยไม่มีข้อมูลว่าเคยไปร้องเพลงประกวดตามงานวัดที่ไหนบ้าง ท่านออกร้องเพลงต่อสาธารณชนจริงๆ เป็นครั้งแรกที่โรงภาพยนตร์โอเดียน โดยครูเวสพาไปร้องเพลง "ทาสน้ำเงิน" ที่ครูเวสแต่งทำนอง ครูเอิบ ประไพเพลงผสมแต่งคำร้อง เพลงนั้นขึ้นต้นว่า " รำพึงครวญคิดชีวิตเรา มีความโศกเศร้าหมองหม่น ก็เนื่องด้วยความยากจน ต้องจำทนทุกข์เวทนาอาวรณ์ … " ปรากฏว่าจากรูปลักษณ์อัน "ไม่หล่อ" ที่ปรากฏต่อสายตาสาธารณชนครั้งแรกทำให้ผู้คนแสดงอาการฮือฮา หัวเราะขำว่านักร้องคนนี้เห็นจะร้องเพลงไม่ได้การเป็นแน่ แต่ที่ไหนได้ด้วยเสียงอันนุ่มเย็นแจ่มชัดเท่านั้น ผู้ฟังทุกคนก็พลันนั่งฟังอย่างเงียบกริบกระทั่งจบเพลงก็ปรบมือให้ด้วยความชื่นชมอย่างสนั่นหวั่นไหว นับแต่นั้นชื่อวินัยก็เริ่มเป็นที่รู้จักของผู้คนทั่วไป ท่านอัดเพลงลงแผ่นเสียงเป็นเพลงแรกเมื่อปีใดไม่ทราบ ทราบแต่ว่าเพลงแรกที่อัดลงแผ่นคือเพลงเรารักกัน บันทึกเสียงโดยห้างกมล สุโกศล ส่วนเพลงที่สร้างชื่อเสียงให้เป็นอย่างมากคือ เย็นลมว่าว ที่ขึ้นต้นว่า เย็น .. ยามเมื่อเย็นลมว่าว … เมื่อถึงหน้าร้อนหรือหน้าว่าวคราวใด ทุกคนที่ได้ฟังเพลงนี้จะรู้สึกปลอดโปร่งชื่นชมในสายลมและท้องฟ้ายิ่งนัก
ชีวิตรักของคุณวินัยเป็นไปอย่างเรียบง่าย หลังพ.ศ. 2495 ที่ศรีสุดา รัชตะวรรณ นักร้องสาวคนหนึ่งเข้ามาอยู่ในวงดนตรีกรมประชาสัมพันธ์ด้วย ทั้งสองท่านก็ต้องตาต้องใจกระทั่งผูกสมัครรักใคร่และแต่งงานร่วมครองรักกันตั้งแต่ พ.ศ. 2499
คุณวินัยเริ่มดำรงตำแหน่งหัวหน้าวงแทนครูเอื้อ สุนทรสนาน ซึ่งเกษียณอายุเมื่อวันที่ 1 ตุลาคม พ.ศ. 2515 และเกษียณอายุเมื่อวันที่ 30 กันยายน พ.ศ. 2526 ในระหว่างเป็นหัวหน้าวง
บั้นปลายชีวิต
หลังเกษียณอายุราชการ เมื่อ พ.ศ. 2526 วินัยและศรีสุดาได้ร่วมกันตั้งวงดนตรีชื่อว่า วงดนตรีสังคีตสัมพันธ์ โดยมีครูเสถียร ปานคง อดีตข้าราชการกรมประชาสัมพันธ์ เป็นผู้ควบคุมวง
วินัย จุลละบุษปะถึงแก่กรรมเมื่อวันที่ 14 กันยายน พ.ศ. 2542 อายุ 77 ปี พิธีพระราชทานเพลิงศพ จัดขึ้น ณ เมรุวัดมกุฏกษัตริยารามราชวรวิหาร เมื่อวันอังคารที่ 14 ธันวาคม พ.ศ. 2542
ผลงานเพลง
วินัย จุลละบุษะปะ ขับร้องไว้ทั้งหมด 300 กว่าเพลงและเป็นนักร้องนำของวงดนตรีกรมประชาสัมพันธ์และวงดนตรีสุนทราภรณ์ โดยได้รับฉายาว่า "ราชาแทงโก้" ซึ่งมาจากเพลงที่มีจังหวะแทงโก้หลายเพลงที่วินัยร้องไว้ ซึ่งผลงานเพลงที่ได้รับความนิยม เช่น
และมีหลายผลงานเพลงที่ร้องคู่กับนักร้องท่านอื่นๆ ที่ได้รับความนิยม เช่น
ชื่นชีวิต(นำหมู่คู่ศรีสุดา), กำพร้าคู่(คู่ชวลี ), ชะรอยบุญ(คู่ชวลี ), พายเรือพลอดรัก(คู่ชวลี), ดวงเดือน(คู่ชวลี), ลาวดวงดอกไม้(คู่ชวลี), กระแต(คู่ชวลี), ฝากลมจูบ(คู่ชวลี ), ระฆังสั่งลา(วรนุช), บ้านนา(วรนุช), กระต่ายโง่(คู่มัณฑนา), กระท่อมรัก(คู่ชวลี), จะทำยังไง(คู่เอื้อ,เลิศ), ผิดนัด(คู่สุปาณี), หงส์กับกา(คู่รวงทอง), ลมรัก(คู่ชวลี), เสี่ยงเทียนเสี่ยงรัก(คู่ชวลี), เซ็งลี้ฮ้อ(คู่สุปาณี), โยสลัม(คู่เอื้อ), รักใครกันแน่(คู่ศรีสุดา,เลิศ,สมศักดิ์ เทพานนท์), อ่างหิน(คู่วรนุช), จันทร์จูบฟ้า(คู่ชวลี ), ถ้ารักกันลั่นเปรี้ยง(นำหมู่คู่มัณฑนา), ครูสอนรักคู่(ศรีสุดา), เอื้อไพร(คู่ชวลี ), เริงรัก(นำหมู่คู่ศรีสุดา), ดอกฟ้าร่วง(คู่มัณฑนา), ดีกันนะ(คู่ชวลี ), ค่ำนี้มีสุข(นำหมู่คู่ศรีสุดา), ผู้หญิงนะหรือ(คู่เอื้อ) เป็นต้น
คุณวินัย จุลละบุษปะ มักจะร้องเพลงคู่กับคุณชวลี ช่วงวิทย์ซึ่งคนดูจะจับให้เป็นคู่ขวัญกัน
ยุทธการที่แม่น้ำสินธุ
ยุทธการที่แม่น้ำสินธุ (Battle of Indus) เป็นการสู้รบระหว่างกองทัพมองโกลของเจงกีสข่านกับกองทัพควาเรซม์ของสุลต่านจาลัล อัดดิน มิงบูร์นู (Jalal ad-Din Mingburnu) เกิดขึ้นในฤดูใบไม้ผลิ ค.ศ. 1221 ที่ใกล้แม่น้ำสินธุในประเทศปากีสถานปัจจุบัน ยุทธการครั้งนี้เป็นส่วนหนึ่งของการบุกครองเอเชียกลางของมองโกล (Mongol invasion of Central Asia)
กองทัพมองโกลของเจงกีสข่านทำลายเมืองสำคัญหลายเมืองของจักรวรรดิควาเรซม์ รวมถึงเมืองหลวงคือซามาร์กันต์ ถึงแม้ทัพควาเรซม์จะเอาชนะทัพมองโกลได้ในยุทธการที่ปาร์วัน (Battle of Parwan; ปัจจุบันอยู่ในประเทศอัฟกานิสถาน) แต่ด้วยกำลังทหารและเสบียงที่ลดน้อยลง ทำให้สุลต่านจาลัล อัดดิน มิงบูร์นูต้องล่าถอยเข้ามาในอินเดียเพื่อขอความช่วยเหลือจากสุลต่านอิลทัตมิช (Iltutmish) แห่งรัฐสุลต่านเดลี ขณะกำลังข้ามแม่น้ำสินธุ ทัพควาเรซม์ได้พบกับทัพมองโกลที่ตามมา สุลต่านจาลัล อัดดินที่มีกำลังทหาร 50,000 นายได้แบ่งออกเป็นสองทัพ ทัพหนึ่งตั้งเป็นแนวกับภูเขา ส่วนอีกทัพตั้งเป็นแนวกับแม่น้ำ ในการบุกครั้งแรกทัพมองโกลโดนตีโต้กลับไปและเกือบถูกทัพควาเรซม์ตีแตก แต่เจงกีสข่านส่งกองทัพออกไปตีทัพควาเรซม์จากสองทางจนทัพควาเรซม์แตกพ่ายในที่สุด
ฟุตบอลเยาวชนชิงแชมป์โลก 1993
ฟุตบอลเยาวชนชิงแชมป์โลก 1993 (1993 FIFA World Youth Championship) เป็นการแข่งขันฟุตบอลระดับเยาวชนระหว่างประเทศ ครั้งที่ 9 ซึ่งมีกำหนดจัดขึ้นที่ประเทศออสเตรเลีย ระหว่างวันที่ 5-20 มีนาคม พ.ศ. 2536
อิโซเกเลเก็ล
อิโซเกเลเก็ล บางครั้งเรียกว่า Idzikolkol เป็นนักรบวีรบุรุษกึ่งตำนานจากโกชาเอที่พิชิตราชวงศ์เซาเตเลวูร์ของโปนเปย์ ซึ่งปัจจุบันเป็นส่วนหนึ่งของสหพันธรัฐไมโครนีเชีย ในช่วงระยะเวลาระหว่างต้นคริสต์ศตวรรษที่ 16 และต้นคริสต์ศตวรรษที่ 17  มีหลักฐานที่แตกต่างกันมากที่อธิบายเหตุการณ์ก่อนและระหว่างการรุกรานเกาะโปนเปย์ โดยพบว่ามีหลักฐาน 13 ชิ้นที่มีการเผยแพร่ ในตำนานฉบับส่วนมากกล่าวถึงการปกครองของเซาเตเลวูร์ที่กดขี่ผ่านระบบสังคมรวมศูนย์ นอกจากนี้เจ้าเหนือหัวยังละเมิดเทพสายฟ้านานซัปเว ส่งผลให้เกิดจุดจบของราชวงศ์ในที่สุด     เขาได้รับการยกย่องให้เป็นบิดาแห่งโปนเปย์สมัยใหม่ และหัวหน้าชุมชนโปนเปย์ในปัจจุบันมักถือว่าตนสืบตระกูลมาจากอิโซเกเลเก็ล ขณะที่ในตำนานกล่าวว่าชาวโปนเปย์ปัจจุบัน สืบเชื้อสายมาจากกองทัพของอิโซเกเลเก็ลอีกด้วย
โนมอร์เทียร์
ประวัติ
ปีพ.ศ. 2549 ฟักแฟง (นักร้องนำ), เม้ง (อดีตมือกีตาร์), เติ้ล (อดีตมือกลอง), เฮง (อดีตมือกีตาร์) และนิค (อดีตมือเบส) ได้ตั้งวงดนตรีขึ้นมาโดยในช่วงแรกๆ จะเล่นดนตรีคัฟเวอร์เพลงร็อกสากล และทดลองทำเพลงของตัวเองขึ้นมา แล้วออกตระเวนเล่นตามงานเพลงใต้ดินต่างๆ จนกระทั่ง เติ้ล, เฮง และ นิคได้ติดภารกิจบางประการซึ่งไม่สามารถเล่นด้วยกันต่อไปได้ ทางวงจึงเกิดปัญหาขึ้นเพราะขาดสมาชิกไปถึง 3 คน เม้ง ก็ได้เริ่มหาสมาชิกใหม่โดยทันที ซึ่งก็ได้ ไอซ์ มาเป็นมือกลองของวง และ ปาล์ม เพื่อนร่วมสถาบัน (คณะดุริยางคศาสตร์ มหาวิทยาลัยศิลปากร) ของเม้งมาเล่นเบสให้ จนได้เริ่มฟอร์มวงขึ้นมาใหม่โดยใช้ชื่อว่า อิมแมจินารี่ลาย (Imaginary lie) วงอิมแมจินารี่ลาย เดินหน้าทำงานเพลงของตัวเองอย่างจริงจัง และได้ตระเวนออกเล่นตามงานต่างๆ อีกครั้งจนเริ่มเป็นที่รู้จักกันอย่างดี ในแวดวงเพลงใต้ดินของไทย
ซึ่งต่อมาทางวง ได้มือกีตาร์ซึ่งก็คือ ชาย มาช่วยทำให้วงมีภาคกีตาร์ริทึ่มที่สมบูรณ์ยิ่งขึ้น ทางวงได้เริ่มทำเพลงเก็บไว้จำนวนนึง โดยที่ฟักแฟงจะเป็นคนดูแลในส่วนเนื้อร้องทั้งหมด ส่วนทำนองและเรียบเรียงโดยทางวง ช่วงปลายปี พ.ศ. 2550 ซึ่งเป็นจุดเปลี่ยนของทางวงเมื่อทางวงได้เซ็นสัญญากับ จีนี่เรคคอร์ดส ในเครือของจีเอ็มเอ็มแกรมมี่ โดยการชักชวนของ พูลศักดิ์ จตุระบุล สมาชิกวงบิ๊กแอสที่มาเป็นโปรดิวเซอร์ให้ และได้ ขจรเดช พรมรักษา สมาชิกวงบิ๊กแอส เช่นเดียวกัน มาร่วมงานในฐานะผู้ควบคุมเนื้อเพลง
วงอิมแมจินารี่ลายนั้นถือเป็น วงดนตรีน้องใหม่วงที่ 3 ของ Mango Team นับจากบิ๊กแอสและบอดี้แสลม ต่อมาทางวงอิมแมจินารี่ลายได้เริ่มปรับเปลี่ยนแนวทางดนตรีของวงให้ลงตัวยิ่งขึ้นและเปลี่ยนชื่อวงเป็น โนมอร์เทียร์
ปี พ.ศ. 2551 โนมอร์เทียร์ ได้ออกอัลบั้มชุดแรก "Yellow Light" โดยมีเพลงที่ได้รับความนิยมอย่าง "หัวใจหมดแรง" "ฉันเป็น DJ. ให้เธอ" และ "รักเคยดีกว่านี้" ทำให้ทางวงเรื่มเป็นที่รู้จักและมีกลุ่มผู้ฟังเพิ่มขึ้น
ปี พ.ศ. 2552 ค่ายจีเอ็มเอ็มแกรมมี่ ได้ฉลองครบรอบ 25 ปี โดยทางค่ายได้มีโปรเจกต์อัลบั้ม "PLAY" ซึ่งเป็นการนำบทเพลงยอดนิยมของศิลปินชื่อดังในอดีตมาคัฟเวอร์ใหม่โดยวงร็อกรุ่นใหม่ โดยโนมอร์เทียร์ได้นำเพลง "บูมเมอแรง" ของธงไชย แมคอินไตย์มาคัฟเวอร์ในสไตล์ของตนเอง
ก็อดซิลลา ปะทะ ไกกัน
ก็อดซิลลา ปะทะ ไกกัน (Godzilla vs. Gigan) เป็นภาพยนตร์แนววิทยาศาสตร์ไคจู ในปี ค.ศ. 1972 ผลิตโดยบริษัท โตโฮ กำกับโดย Jun Fukuda พร้อมกับภาพเทคนิคพิเศษโดย Teruyoshi Nakano นำแสดงโดย ฮิโรชิ อิชิคาวะ ,ยุริโกะ ฮิชิมิ ,มิโนรุ ทะกะชิมะ และโทโมโกะ อุเมะดะ เป็นภาพยตร์เรื่องที่ 12 ของก็อตซิลลาซีรีส์ ภาพยนตร์เรื่องนี้เป็นจุดเด่นการกลับมาของคิงส์-กิโดรา
โนมอร์เทียร์
ประวัติ
ปี พ.ศ. 2554 โนมอร์เทียร์ ได้ปล่อยซิงเกิลฮิตอย่าง "รู้สึกดี" และ "เพลงที่ฉันไม่ได้แต่ง" โดยเพลงนี้ถูกนำไปใช้ประกอบภาพยนตร์เรื่อง "SuckSeed ห่วยขั้นเทพ" โดยต่อมาภาพยนตร์เรื่องนี้ประสบความสำเร็จทั้งรายได้และคำวิจารณ์ และทำให้เพลงนี้ได้รับความนิยมอย่างสูงอย่างมากด้วยเช่นกัน
ต่อมาในปี พ.ศ. 2556 โนมอร์เทียร์ ได้ออกอัลบั้มชุดที่ 2 "Look at the sky" มีเพลงที่ได้รับความนิยมอย่าง "ความพยายาม" "ไม่มีน้ำตา" "พักผ่อนไม่เพียงพอ" และ "แสงสว่างที่ปลายอุโมงค์" และช่วงปลายปีได้มีประกาศการพักวงอย่างเป็นทางการ
ปี พ.ศ. 2557 ค่ายจีนี่เรคอร์ดสฉลองครบรอบ 16 ปี โดยค่ายจีนี่เรคอร์ดสได้จัดคอนเสิร์ตใหญ่ "Genie Fest 16 ปีแห่งความร็อก" ซึ่งมีศิลปินในสังกัดจีนี่เรคอร์ดส หนึ่งในนั้นเป็น โนมอร์เทียร์ ซึ่งศิลปินทุกคนนั้นได้มีส่วนร่วมในคอนเสิร์ตนี้และมีซิงเกิลพิเศษ "ความเชื่อ" เป็นเพลงฉลองคอนเสิร์ต ซึ่งขับร้องโดยศิลปินในสังกัดจีนี่เรคอร์ดส
ปัจจุบัน วง No more tear ยุบวงไปแล้วในปี 2557 โดยไม่ทราบถึงสาเหตุที่แน่ชัด หลังจากที่ทางจีนี่ประกาศการพักวงของ No more tear ในปี 2556.
โชเน็งซันเดย์รายสัปดาห์
โชเน็งซันเดย์ รายสัปดาห์ หรือมักจะเรียกกันว่า ซันเดย์ เป็นนิตยสารการ์ตูนภาษาญี่ปุ่นตีพิมพ์โดยสำนักพิมพ์โชงะกุกัง เริ่มตีพิมพ์ฉบับแรกเมื่อวันที่ 17 มีนาคม พ.ศ. 2502 มีกลุ่มเป้าหมายเป็นนักเรียนมัธยมปลายและนักศึกษามหาวิทยาลัย
พิมบงกช จันทร์แก้ว
พิมบงกช จันทร์แก้ว ชื่อเล่น แอลลี่ (31 กรกฎาคม พ.ศ. 2537) เคยใช้ชื่อในการประกวดว่า กนกรัตน์ จันทร์แก้ว หรือชื่อจริงคือ แอลลิสัน แซนซัม (Allison Sansom) เป็นรองอันดับหนึ่งจากการประกวดมิสยูนิเวิร์สไทยแลนด์ 2014 ภายหลังพิมบงกชได้เป็นผู้ปฏิบัติหน้าที่มิสยูนิเวิร์สไทยแลนด์ปีนั้น หลังจากเวฬุรีย์ ดิษยบุตร มิสยูเวิร์สไทยแลนด์ประกาศสละตำแหน่ง เธอจึงได้เป็นตัวแทนสาวไทยเข้าร่วมประกวดนางงามจักรวาล 2014 ณ รัฐฟลอริดา สหรัฐอเมริกา
ประวัติ
พิมบงกช จันทร์แก้ว มีชื่อตามหนังสือเดินทางสหรัฐ ซึ่งเป็นสัญชาติเกิดว่า แอลลิสัน แซนซัม เธอเกิดและเติบโตในลอสแอนเจลิส รัฐแคลิฟอร์เนีย เป็นบุตรของปนัดดา จันทร์แก้ว มารดาชาวไทย กับบิดาชาวเยอรมัน มีน้องสาวชื่อ แอชลีย์
เธอสำเร็จการศึกษาระดับมัธยมศึกษาตอนปลายจากโรงเรียนมัธยมอีเกิลร็อกในลอสแอนเจลิส และระดับปริญญาตรี คณะธุรกิจนานาชาติ วิทยาลัยเมืองแพซาเดนา (Pasadena City College)
ชีวิตส่วนตัว
แม้พิมบงกชเป็นลูกครึ่งที่มีเชื้อสายตะวันตกจากบิดา แต่เธอกลับมานิสัยค่อนข้างขี้อาย ทั้งยังชอบทานอาหารมังสวิรัติ เธอฟังภาษาไทยรู้เรื่อง และพอพูดภาษาไทยได้บ้าง เธอกล่าวว่า "ก็คือเกิดโตที่ลอสแอนเจลิส เรียนที่นั่น แต่ฟังภาษาไทยรู้เรื่อง พูดก็พอได้แต่ไม่ชอบพูด ขี้อายมาก ไม่ติดเที่ยว อยู่บ้านตลอด โนแอลกอฮอล์ ไม่ดื่มเหล้าไม่อะไรทั้งสิ้น..." เธอมีงานอดิเรกคืออ่านหนังสือ เล่นกีตาร์ และเล่นเกม ส่วนกีฬาที่เธอชอบคือบาสเกตบอล วิ่ง และการปีนเขา
การประกวด
พิมบงกชมีความใฝ่ฝันที่จะเป็นนางงาม โดยมีภรณ์ทิพย์ นาคหิรัญกนก นางงามจักรวาลปี 1988 เป็นบุคคลต้นแบบของเธอ เมื่อครั้งที่เธอยังพำนักอยู่ในสหรัฐอเมริกา พิมบงกชได้เข้าร่วมการประกวดนางงามของชุมชนไทยในลอสแอนเจลิส พิมบงกชใช้ชื่อในการประกวดครั้งนั้นว่า "กนกรัตน์ จันทร์แก้ว" ได้รับรางวัลดังนี้
มิสยูนิเวิร์สไทยแลนด์
หลังจากที่ประกวดประขันนางงามจากชุมชนไทยในลอสแอนเจลิสมาแล้ว เธอใฝ่ฝันที่จะเข้ามาประกวดนางงามในประเทศไทยสักครั้งหนึ่งในชีวิต เธอจึงหยุดเรียนแล้วเข้ามาในประเทศไทยตั้งแต่เดือนสิงหาคม พ.ศ. 2556 เพื่อเตรียมตัว ระหว่างนี้พิมบงกชเรียนภาษาไทยเพิ่มเติมเพื่อลบข้อด้อยของเธอ รวมทั้งอาสาสอนภาษาอังกฤษกับเด็ก ๆ เพื่อแลกกับความเข้าใจในภาษาไทยให้มากขึ้น
เธอได้สมัครและเข้าประกวดเช่นเดียวกับผู้แข่งขันจากทั่วประเทศ 372 คน และได้แข่งขันจนจบ ระหว่างร่วมประกวด เพื่อน ๆ ผู้เข้าประกวดได้ตั้งฉายาให้เธอว่า "ช้างดาว" เธอได้รับรางวัลมิสคัลเลอร์ฟูล และติดในรอบสามคนสุดท้าย มีการประกาศว่าเธอได้ตำแหน่งรองมิสยูนิเวิร์สไทยแลนด์ไปอย่างค้านสายตาผู้ชม โดยผู้ที่ได้ตำแหน่งชนะเลิศและรับมงกุฎคือ เวฬุรีย์ ดิษยบุตร ท่ามกลางเสียงตะโกนเรียกชื่อ "แอลลี่ แอลลี่" ภายในพารากอนฮอลที่เป็นที่จัดการประกวด แต่เสียงดังกล่าวถูกดูดออกไปเมื่อเทปออกอากาศ พิมบงกชร่ำไห้กลางเวที และหลังสิ้นการประกวดพิมบงกชได้กลับมาร่ำไห้ต่ออีกที่บ้าน
ทั้งนี้พิมบงกช ได้ออกมาสัมภาษณ์ว่าที่เธอร้องไห้นั้นเพราะดีใจที่มีคนชื่มชมและเป็นกำลังใจให้เธอ เธอไม่ข้องใจในผลการประกวดและเคารพในการตัดสินของกรรมการ
ทว่าวันที่ 9 มิถุนายนปีเดียวกันนั้น เวฬุรีย์ ดิษยบุตร มิสยูนิเวิร์สไทยแลนด์ 2014 ได้ประกาศสละตำแหน่ง พิมบงกชจึงได้ทำหน้าที่เป็นตัวแทนของไทยในการเข้าประกวดนางงามจักรวาล 2014 ณ เมืองโดรัล ไมแอมี สหรัฐ
นางงามจักรวาล
พิมบงกชได้เข้าประกวดนางงามจักรวาล 2014 ในระหว่างนั้นเธอก็มีพัฒนาการที่รวดเร็ว โดยได้รับการคัดเลือกจากดอนัลด์ ทรัมป์ เจ้าของลิขสิทธิ์กองประกวด เลือกให้เธอเป็นหนึ่งในสามนางงามที่ออกมาแสดงมงกุฎแบบใหม่ของนางงามจักรวาล ทั้งนี้นายทรัมป์ได้รีทวีตข้อความที่ว่าพิมบงกชเป็นหนึ่งในห้าผู้เข้าประกวดที่จะเข้ารอบสุดท้าย แต่ท้ายที่สุด ในการประกวดรอบสุดท้ายเมื่อวันที่ 25 มกราคม พ.ศ. 2558 พิมบงกชก็ตกรอบแรก โดยเปาลินา เบกา (Paulina Vega) จากโคลอมเบียได้ตำแหน่งนางงามจักรวาลไปครอง
UTC+02:00
UTC+02:00 เป็นเขตเวลาใช้ใน:
เป็นเวลามาตรฐาน (ตลอดทั้งปี)
ประเทศหรือเขตพื้นที่ต่อไปนี้ที่ใช้เขตเวลาชาติยุโรปกลางเฉพาะช่วงฤดูหนาว เริ่มตั้งแต่ เวลา 1.00 นาฬิกาตามเวลาสากลเชิงพิกัด (UTC±0) ในวันอาทิตย์สุดท้ายของเดือนตุลาคม ไปจนถึง เวลา 1.00 นาฬิกาตามเวลาสากลเชิงพิกัด (UTC±0) ในวันอาทิตย์สุดท้ายของเดือนมีนาคม
Časové pásmo Huso horario
55 ปู เอฟ
55 ปู เอฟ (ชื่อย่อ 55 Cnc f และเรียกอีกอย่างว่า Rho1 Cancri f) เป็นดาวเคราะห์นอกระบบที่อยู่ในวงโคจรของดาวฤกษ์ 55 ปู ในกลุ่มดาวปู โดยอยู่ห่างจากโลกประมาณ 41 ปีแสง เป็นดาวเคราะห์ที่เรารู้จักเป็นดวงที่สี่ (ตามระยะห่าง) จากดาวฤกษ์ 55 ปู และเป็นดาวเคราะห์ดวงแรกที่มีชื่อรหัสเป็น f
ชงโหยวปิ่ง
ชงโหยวปิ่ง เป็นโรตีแผ่นไม่บางและไม่หนามาก ห่อด้วยน้ำมันและหอมเขียวสับ นวดให้เข้ากันแล้วเอามาทอดบนกะทะ จนกลายเป็นแผ่นแบน ๆ กรอบ ๆ ต่างจากแพนเค้กที่ทำจากแป้งสาลี อาหารชนิดนี้สามารถหามารับประทานได้ในจีน ไต้หวัน และ พื้นที่อื่น ๆ ของโลกที่มี ประชากรจีนพัมนับ หรือตามร้านอาหารจีน ขายตามท้องถนน และได้มีการทำแบบสำเร็จรูปในรูปแบบของการแช่แข็งบรรจุในพลาสติกที่สามารถตามหาซื้อได้ในซูเปอร์มาร์เก็ตของคนจีน
รูปแบบและการปรุง
อีกวิธีในการปรุงชงยิ๋วปิ่งก็คือเอาไปชุบไข่เคลือบด้านเดียวแล้วนำไปทอด มีอีกอาหารว่างจีนเรียกว่าตั้นปิ่ง (蛋饼) ซึ่งเกือบเหมือนชงยิ๋วปิ่งยกเว้นว่าแป้งของตั้นปิ่งจะบางและชุ่มกว่าแพนเค้กอีกชนิดนึงจะผสมด้วยกระเทียมแทนหอมเขียว เรียก ว่า jiucai bing (韭菜 饼) หรือ jiucai you bing (韭菜 油饼)
ในอเมริกาเหนือคนส่วนใหญ่มักจะรับประทานแพนเค้กกับซอสถั่วเหลือง ซอสพริกหรือซอสเวียดนาม
ธรันดูอิล
{|align=right
ธรันดูอิล (อังกฤษ : Thranduil) เป็นตัวละครในนิยายเรื่องเดอะฮอบบิท ภาคต้นของ เดอะ ลอร์ด ออฟ เดอะ ริงซึ่งประพันธ์โดย เจ. อาร์. อาร์. โทลคีน กษัตริย์พรายองค์สุดท้ายแห่งมิดเดิ้ลเอิร์ธ เป็นเอลฟ์ชาวซินดาร์ที่ปกครองเอลฟ์ป่าชาวซิลวัน เป็นพระบิดาของเลโกลัสผู้เป็นเจ้าชายแห่งป่าเมิร์ควู้ด และมีบทบาทเป็นหนึ่งในคณะพันธมิตรแห่งแหวน
ธรันดูอิลมีบทบาทในสงครามแห่งพันธมิตรครั้งสุดท้าย  (War of the Last Alliance) ร่วมกับพระบิดาโอโรแฟร์เข้าร่วมกับกองทัพของกิลกาลัด และได้ขึ้นเป็นกษัตริย์แห่งเมิร์ควู้ดหลังสิ้นสุดสงคราม, สงครามห้าทัพ (Battle of the Five Armies), สงครามแหวน (War of the Ring) รบกับกองทัพอีสเตอร์ลิงก์และร่วมกับกองทัพจากลอธลอริเอนกวาดล้างสิ่งชั่วร้ายทั้งหมดในเมิร์ควู้ด
ประวัติ
ธรันดูอิลเป็นเอลฟ์เผ่าซินดาร์ เป็นพระโอรสของโอโรแฟร์ และเป็นพระบิดาของเลโกลัส
ไม่ปรากฏข้อมูลว่ามีบุตรหรือธิดาอื่นนอกจากเลโกลัสหรือไม่
ยุคที่หนึ่ง ธรันดูอิลและโอโรแฟร์อาศัยอยู่ในอาณาจักรโดริอัธ อันเป็นอาณาจักรเอลฟ์บนแผ่นดินเบเลริอันด์ ทางตะวันตกของมิดเดิ้ลเอิร์ธ
ภายหลังเมื่อกษัตริย์ธิงโกลได้ซิลมาริลมาครอง ได้จ้างคนแคระให้ทำเครื่องประดับโดยเอาซิลมาริลไปประดับไว้ แล้วโดนเหล่าคนแคระฆ่าตายแล้วชิงซิลมาริลไป หลังจากการตายของสวามี เทพีเมลิอันกลับคืนร่างกลายเป็นเทพีไมอาแล้วกลับคืนสู่วาลินอร์ ทิ้งให้อาณาจักรโดริอัธไร้การคุ้มครองจากเวทมนตร์ของเมลิอัน จึงไม่สามารถป้องกันการโจมตีจากบุตรแห่งเฟอานอร์ได้ ในยุคสมัยของดิออร์ บุตรชายของเบเรนและลูธิเอน นครจึงล่มสลายลง
ต่อมาเกิดสงครามแห่งพันธมิตรครั้งสุดท้าย โอโรแฟร์เล็งเห็นว่า สันติจะไม่อาจเกิดขึ้นได้ตราบเซารอนยังอยู่ จึงได้ตัดสินพระทัยนำกองทัพมาช่วยรบ แต่ทัพของเอลฟ์ซิลวันนี้จะไม่อยู่ภายใต้บังคับบัญชาของกิลกาลัด กองทัพเอลฟ์ซิลวันจึงเป็นทัพแรกที่เข้าโจมตีมอร์ดอร์ และโอโรแฟร์ได้สิ้นพระชนม์ในการรบ
หลังสงคราม ธรันดูอิลจึงนำกองทัพที่เหลืออยู่ไม่ถึง 1 ใน 3 กลับป่ากรีนวู้ด และขึ้นสืบบัลลังก์กษัตริย์และปกครองป่ากรีนวู้ดต่อจากพระบิดา แล้วอพยพขึ้นเหนือต่อไปจนถึงที่อยู่ในปัจจุบันนี้
ยุคที่สาม ป่ากรีนวู้ดถูกครอบงำด้วยความมืดจากการเข้าครอบครองป้อมปราการเก่าโดลกูลดัวร์โดยเนโครมันเซอร์ (เซารอน) ทำให้ถูกขนานนามว่าเมิร์ควู้ด และถูกบุกรุกด้วยออร์คและแมงมุมยักษ์
ธรันดูอิลถูกกล่าวถึงในเดอะฮอบบิท โดยกล่าวเรียกว่ากษัตริย์เอลฟ์ และได้เข้าร่วมสงครามห้าทัพ โดยธรันดูอิลได้แสดงความเคารพต่อธอริน โอเคนชิลด์ ในตอนท้ายของเรื่อง แต่ไม่ปรากฏในเดอะ ลอร์ด ออฟ เดอะ ริง ว่าความสัมพันธ์ระหว่างคนแคระแห่งเอเรบอร์และเอลฟ์แห่งเมิร์ควู้ดดีขึ้นหรือไม่
ในปลายยุคสาม ธรันดูอิลได้รับฝากจากอารากอร์นให้ช่วยคุมขังกอลลัม แต่กอลลัมกลับหนีไปได้ด้วยความช่วยเหลือจากออร์ค จึงส่งเลโกลัสพระโอรสไปแจ้งข่าวยังริเวนเดลล์ และเลโกลัสจึงเป็นตัวแทนเผ่าพันธุ์เอลฟ์เข้าร่วมในคณะพันธมิตรแห่งแหวน
ระหว่างการสัประยุทธ์ที่โมรันนอน เซารอนได้ตัดสินใจโจมตีแผ่นดินของอิสระชนทั้งมิดเดิ้ลเอิร์ธ กองทัพของเซารอนบุกโจมตีเอเรบอร์และเดล ลอธลอริเอน และเมิร์กวู้ด (ภายหลังสงครามเหล่านี้ได้เรียกรวมว่าสงครามแหวน) ธรันดูอิลและกองทัพเอลฟ์เมิร์กวู้ดได้ต่อสู้เป็นเวลานานในป่าจนกระทั่งได้รับชัยชนะ เมื่อเซารอนดับสิ้นไปแล้ว ด้วยอำนาจของกาลาเดรียล ป้อมปราการโดลกูลดูร์ถูกทำลายลง สิ่งชั่วร้ายจึงถูกกวาดล้างหมดสิ้นไปจากป่าเมิร์กวู้ดใต้
ในวันปีใหม่ของพวกพราย เคเลบอร์นและธรันดูอิลได้พบกันใจกลางป่าเมิร์กวู้ด ทั้งสองตั้งนามใหม่ให้ป่าว่า เอรีนลาสกาเลน หรือป่าแห่งใบไม้เขียวชอุ่ม ธรันดูอิลปกครองทางเหนือของป่าทั้งหมดลงมาจนถึงแนวเทือกเขา เคเลบอร์นปกครองเมิร์กวู้ดทางใต้ลงมา
สังกะสี
สังกะสี (Zinc) คือธาตุที่มีหมายเลขอะตอม 30 และสัญลักษณ์คือ Zn สังกะสีอยู่ในตารางธาตุหมู่ 12 ชื่อในภาษาอังกฤษมาจากภาษาเยอรมันว่า Zink เป็นธาตุประเภทโลหะที่มีความไวต่อปฏิกิริยาเคมีพอสมควรกับออกซิเจนและธาตุที่ไม่ใช่โลหะ สังกะสีเมื่อทำปฏิกิริยากับกรดเจือจางจะปล่อยก๊าซไฮโดรเจนออก ธาตุชนิดนี้เป็นโลหะธาตุที่มีลักษณะที่เป็นสีเงิน มันวาว เป็นที่นิยมนำมาใช้ในภาคอุตสาหกรรมมากมาย เพื่อเป็นโลหะโครงสร้างหรือโลหะผสมกับโลหะอื่นสำหรับประยุกต์ใช้งานในด้านต่างๆ นอกจากนั้น สังกะสียังเป็นแร่ธาตุชนิดหนึ่งที่สามารถพบได้ในร่างกายมนุษย์ และสัตว์ เนื่องจากจัดเป็นแร่ที่ร่างกายต้องการชนิดหนึ่ง
ธรันดูอิล
ประวัติ
ไม่ปรากฏข้อมูลว่าธรันดูอิลล่องเรือไปยังตะวันตก หรือยังคงอาศัยในอาณาจักรเมิร์กวู้ด
สังกะสี
การค้นพบ
ในอดีตจะพบสังกะสีที่อยู่ในรูปของโลหะเจือ เริ่มมีการถลุงและสกัดสังกะสีที่ไม่บริสุทธิ์ในประเทศจีน และอินเดียประมาณปี ค.ศ. 1000 และนำสังกะสีที่ค่อนข้างบริสุทธิ์ (slab zinc or spelter) ไปที่ยุโรปในศตวรรษที่ 17 ในขณะนั้นยังไม่มีชื่อเรียกอย่างเป็นทางการ โดยมีชื่อเรียกที่แตกต่างๆกัน เช่น Indian tin, calamine, tutanege หรือ spiauter ในปี ค.ศ. 1697 Lohneyes ได้เรียกชื่อธาตุนี้ว่า “Zink” ต่อมากลายเป็น Zinc
ลักษณะของสังกะสี(Zn)
Zn2+ + 2e– → Zn
ความสำคัญต่อร่างกาย
สังกะสีถือเป็นแร่ธาตุชนิดหนึ่งที่จำเป็นต่อร่างกาย และต้องได้รับเป็นประจำ เนื่องจากเป็นแร่ธาตุที่มีบทบาทสำคัญหลายประการต่อร่างกาย ได้แก่
ปริมาณที่ควรได้รับธาตุสังกะสี
ร่างกายควรได้รับสังกะสี 12-15 มิลลิกรัมต่อวัน สำหรับผู้ใหญ่ (หญิงให้นมบุตรควรได้รับเพิ่มขึ้นเล็กน้อย)
โรคจากการขาดแร่ธาตุสังกะสี
1.	เสื่อมสมรรถภาพทางเพศ อวัยวะสืบพันธุ์ไม่เจริญเต็มที่
2.	ต่อมลูกหมากโต
3.	ผนังหลอดเลือดแดงแข็ง
4.	ลิ้นจะขาดการรับรู้รสอาหาร
5.	มีจุดขาวๆ ที่เล็บ
6.	อ่อนเพลีย เซื่องซึม เหนื่อยง่าย
7.	ผมร่วง มีรังแคมาก
8.	การไหลเวียนของเลือดไม่ดี
9.	หากขาดในเด็ก จะทำให้มีร่างกายเตี้ย แคระ
10.	เป็นโรคกระดูกพรุน
อาการขาดสังกะสี
ซึ่งถ้าร่างกายมีอาการขาดแร่ธาตุ สังกะสี เป็นเวลานาน จะเป็นผลให้เกิดอาการต่างๆ มากมาย ดังนี้
1.	การเจริญเติบโตในเด็กล่าช้า ตัวเล็ก แคระแกรน หรือหยุดชะงักเป็นหนุ่มเป็นสาว
2.	ผิวหนังมีการอักเสบ โดยระยะแรกจะเป็นรอบปาก และอวัยวะเพศ ต่อมาจะลามไปที่แขนและขา เริ่มแรกอาจเป็นแค่ผื่นแดง ต่อมาจะมีลักษณะเป็นเม็ดพุพอง
3.	ระบบทางเดินอาหาร ทำให้มีอาการเบื่ออาหาร การรู้รสลดน้อยลง
4.	ระบบประสาท อาจมีอาการซึมเศร้า หงุดหงิด ขาดสมาธิ เหม่อลอย และมีอาการตาบอดแสงได้
5.	 ระบบต่อมไร้ท่อ คือ ทำให้อวัยวะเพศเด็กเล็ก ไม่โตขึ้นตามวัย
6.	มีอาการผมร่วง แตกปลาย เล็บเปราะ ผิวแห้ง
การได้รับสังกะสีจากภาวะมลพิษ
สังกะสีที่ปนเปื้อนสู่สิ่งแวดล้อมมักเกิดจากกระบวนการผลิตในอุตสาหกรรมที่บำบัดไม่หมดหรือการผลิตภัณฑ์ที่มีสังกะสีเป็นส่วนประกอบ มลพิษที่ปนเปื้อนสังกะสีมักอยู่ในรูปของฝุ่นหรือไอสารที่ลอยในอากาศ ซึ่งมีโอกาสสัมผัส และได้รับสารได้ง่าย โดยเฉพาะคนงานที่เกี่ยวข้องกับการผลิต อาการ : เมื่อได้รับฝุ่นหรือไอของสังกะสีในปริมาณมากจากการสูดดมจะเกิดอาการกระหายน้ำ ไอ หลอดลมอักเสบ ปอดบวม เหนื่อยล้าง่าย อ่อนแรง มีอาการปวดกล้ามเนื้อ คลื่นไส้ มีไข้ มีอาการหนาวสะท้าน และผิวหนังเปลี่ยนเป็นสีน้ำเงิน ซึ่งมักเกิดภายใน 4-12 ชั่วโมง หลังการสัมผัส อาการเหล่านี้จะหายเป็นปกติภายใน 1-2 เรียกชื่อโรคนี้ว่า โรคไข้วันจันทร์ (Monday fever) หรือโรคไข้พิษโลหะ (metal fume fever)
การปนเปื้อนจากอาหาร และน้ำดื่ม
สารประกอบซิงค์ออกไซด์มักปะปนในแหล่งน้ำหรืออาหารได้ง่าย โดยเฉพาะพื้นที่ที่อยู่ใกล้แหล่งแร่สังกะสี เมื่อร่างกายได้รับสาร และสะสมเป็นเวลานานจะก่อให้เอนไซม์ของตับเกิดความผิดปกติ และพบอาการเลือดออกในระบบทางเดินอาหาร ตามประกาศคณะกรรมการสิ่งแวดล้อมแห่งชาติ ฉบับที่ 8 (พ.ศ. 2537) ได้กำหนดให้มีสังกะสีปนเปื้อนในแหล่งน้ำไม่เกิน 1 มิลลิกรัม/ลิตร
อาการ : เมื่อเกิดพิษในระบบทางเดินอาหารจากการกินสังกะสีเข้าไปจะเกิดกัดกร่อนบริเวณทางเดินอาหารส่วนต้น ได้แก่ หลอดอาหาร และกระเพาะอาหาร ทำให้มีอาการอักเสบ ปวดท้องอย่างรุนแรง และอาจทำให้ทางเดินอาหารตีบตันได้
ผลิตภัณฑ์อาหารเสริมสังกะสี
ผลิตภัณฑ์อาหารเสริมสังกะสี ทั้งในรูปของอาหารเสริมสังกะสีชนิดเม็ด และชนิดน้ำ หากผู้บริโภครับประมาณในจำนวนมากที่เกินความต้องการของร่างกายมักทำให้เกิดอาการเหมือนการได้รับซิงค์ออกไซด์ในข้อที่ 2 ที่กล่าวมา
กระบวนการผลิตสังกะสี ด้วยวิธีการสกัดทางโลหะ
หลังจากบดแร่สังกะสีแล้ว จะถูกส่งผ่านไปยังส่วนคัดแยก froth flotation ซึ่งอาศัยคุณสมบัติการละลายได้ที่แตกต่างกัน หลังจากผ่านกระบวนการนี้แล้วจะทำให้ได้ผลิตผลที่มีสังกะสีความเข้มข้นประมาณ 50% ซัลเฟอร์ 32% เหล็ก 13% และ ซิลิกา 5% โดยนำส่วนที่ผ่านการแยกเบื้องต้นแล้ว เข้าสู่กระบวนการต่อไป
กระบวนการย่างแร่ (Roasting)
จะเปลี่ยนจาก ZnS2 เป็น ZnO ดังสมการ 2 ZnS + 3 O2 → 2 ZnO + 2 SO2 ซัลเฟอร์ไดออกไซด์ (SO2) ที่เกิดขึ้นจะนำไปผลิต กรดซัลฟิวริก(H2SO4) ต่อไป
การรีดิวซ์ ZnO ให้เป็น Zn
โดยใช้กระบวนการ pyrometallurgy หรือ electrowinning เป็นกระบวนการรีดิวซ์ ZnO ด้วย คาร์บอน (C) ที่อุณหภูมิ 950 องศาเซลเซียส
2 ZnO + C → 2 Zn + CO2
2 ZnO + 2 CO → 2 Zn + 2 CO2
เป็นการใช้กระบวนการแยกสลายด้วยไฟฟ้า (electrolysis) ทำได้โดยการเปลี่ยนรูป ZnO ให้เป็น ZnSO4 โดยทำปฏิกิริยากับ H2SO4
ZnO + H2SO4 → ZnSO4 + H2O
2 ZnSO4 + 2 H2O → 2 Zn + 2 H2SO4 + O2 H2SO4 ที่เกิดขึ้นก็นำกลับมาใช้ในกระบวนข้างต้นได้
เจ้าชายมาซาฮิโตะ ฮิตาจิโนะมิยะ
พระประวัติ
เจ้าชายมาซาฮิโตะ ประสูติเมื่อวันที่ 28 พฤศจิกายน พ.ศ. 2478 ณ พระราชวังหลวงโตเกียว โดยมีราชทินนามในวัยเด็กว่า โยชิโนะมิยะ
อภิเษกสมรส
ในวันที่ 30 กันยายน พ.ศ. 2507 เจ้าชายมาซาฮิโตะ ทรงอภิเษกสมรสกับฮานาโกะ สึงารุ ธิดาคนที่สี่ใน สึงารุ โยชิตากะ อดีตขุนนางเชื้อสายของไดเมียวแห่งสึงารุ ในวันเดียวกัน สมเด็จพระจักรพรรดิโชวะ ได้พระราชทานพระนามว่า ฮิตาจิโนะมิยะ ทั้งสองพระองค์ประทับอยู่ที่ พระราชวังในโคมะซะวะโดะริในฮิกะชิ กรุงโตเกียว ประเทศญี่ปุ่น โดยเจ้ามาซาฮิโตะ และเจ้าหญิงฮานาโกะ ทรงไม่มีพระโอรส-ธิดาด้วยกันแม้แต่พระองค์เดียว
โดมีนีคุส ซิมเมอร์มัน
โดมีนีคุส ซิมเมอร์มัน (Dominikus Zimmermann) เกิดเมื่อวันที่ 30 มิถุนายน ค.ศ. 1685 เสียชีวิตวันที่ 16 พฤศจิกายน ค.ศ. 1766 ที่โบสถ์วีส ประเทศเยอรมนี เป็นสถาปนิกและช่างปูนปั้นแบบแบบโรโคโคของประเทศเยอรมนี
ประวัติ
โดมีนีคุส ซิมเมอร์มัน เกิดที่หมู่บ้านไกส์พ็อยนต์ (Gaispoint) ใกล้เมืองเว็สโซบรุน (Wessobrunn) เมื่อปี ค.ศ. 1685 เช่นเดียวกับพี่ชายชื่อโยฮัน บัพทิสท์ ซิมเมอร์มัน โดมีนีคุสก็เป็นสถาปนิกและช่างปูนปั้น ทั้งพี่และน้องมาจากครอบครัวศิลปินและช่างทึ่ตามแบบโรโคโคเว็สโซบรุน เริ่มแรกโดมีนีคุสเป็นช่างปูนปั้น ต่อมาก็ได้เป็นมาสเตอร์ช่างก่อสร้างและสถาปนิก โดมีนีคุสอาศัยอยู่ที่เมืองลันทซ์แบร์คอัมเล็ช และได้เป็นนายกเทศมนตรีของเมืองนี้ระหว่างปี ค.ศ. 1748 ถึงปี ค.ศ. 1753 โดมีนีคุสเสียชีวิตใกล้ ๆ โบสถ์วีสเมื่อปี ค.ศ. 1766
เดสทรอยกันดั้ม
GFAS-X1 เดสทรอยกันดั้ม(ญี่ปุ่น:デストロイガンダム ;อังกฤษ:Destroy Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ ร่างโมบิลสูทของเดสทรอยกันดั้มจะมีลักษณะคล้ายกับไซโคกันดั้มในภาคโมบิลสูทเซต้ากันดั้ม แต่ร่างโมบิลอาเมอร์จะคล้ายกับบิกแซมในโมบิลสูทกันดั้ม
จุดเด่น
เดสทรอยกันดั้มเป็นโมบิลสูทขนาดใหญ่ของกลุ่มพันธมิตรโลกซึ่งออกแบบไว้สำหรับทำลายฐานที่มั่นของศัตรู แบ็คแพ็คของติดตั้งโฮเวอร์ยูนิตไว้ ซึ่งเมื่อแปลงร่างเป็นโมบิลอาเมอร์จะพับลงมาขนานกับพื้นให้เดสทรอยลอยตัวกลางอากาศได้ ซึ่งในร่างโมบิลอาเมอร์นี้จะใช้ปืนใหญ่พลังงานสูงสองลำกล้อง "ออฟพรัลไดรเซน" ซึ่งอยู่ด้านหลังสองกระบอกเป็นอาวุธหลัก และมีปืนพลาสม่าความร้อนสูง "เนเฟอเทม 503" ซึ่งติดไว้รอบแบ็คแพ็ค 20 กระบอกไว้ทำลายศัตรูที่เข้าใกล้ ส่วนในร่างโมบิลสูทนั้น ที่ปากจะเป็นปืนพลังงาน "ซอร์นมาร์คทูว์" ที่พัฒนามาจากของเรดเดอร์กันดั้ม ที่ลำตัวมีปืนใหญ่พลังงานสูง "ซูเปอร์ซิลลา" สามกระบอก ซึ่งพัฒนาต่อมาจากที่อีจิสกันดั้มและคาลามิตี้กันดั้มใช้ เดสทรอยกันดั้มติดบีมแคนน่อนไว้ที่ข้อมือและนิ้วทั้งสิบก็เป็นบีมกัน ซึ่งส่วนแขนของเดสทรอยกันดั้มสามารถปล่อยแยกจากตัวไปยิงโจมตีศัตรูจากตำแหน่งอื่นได้เหมือนซีอองก์แต่ไม่มีสายเคเบิล นอกจากนี้เดสทรอยกันดั้มยังมีโพซิตรอนรีเฟลคเตอร์ซึ่งเป็นบีมชิลด์ที่สามารถป้องกันการโจมตีจากปืนโพซิตรอนบีมของยานแม่ได้
เกราะของเดสทรอยกันดั้มนั้น サンライズ監修のファクトファイル ระบุว่าเป็นเกราะวาริเอเบิลเฟสชิฟท์อาเมอร์ แต่วิดีโอเกม เอสดีกันดั้มจีเจเนเรชัน พอร์ทเทเบิล และ กันดั้มซี้ดเดสทินี เจเนเรชันออฟซีอี ระบุว่าเป็นทรานเฟสอาเมอร์
มะนิลาไลต์เรล
มะนิลาไลต์เรล หรือรู้จักกันในชื่อ LRT เป็นระบบขนส่งมวลชนประเภทหนึ่งในเมโทรมะนิลา ประเทศฟิลิปปินส์ เป็นระบบรถไฟฟ้ารางเบา ดำเนินการโดย Light Rail Transit Authority (LRTA) ซึ่งดำเนินการพร้อมกันกับมะนิลาเมโทร (MRT-3 หรือสายสีน้ำเงิน) และการรถไฟแห่งชาติฟิลิปปินส์ (PNR) เป็นส่วนหนึ่งของระบบขนส่งมวลชนแห่งสาธารณรัฐฟิลิปปินส์ (SRTS)
สถิติผู้โดยสาร 2.1 ล้านคนต่อวัน มีจำนวน 31 สถานี ระยะทาง 31 กิโลเมตร (19 ไมล์) เป็นทางยกระดับ 2 ทางวิ่ง สำหรับสาย 1 หรือ สายสีเหลือง เปิดให้บริการในปี ค.ศ. 1984 มีแนวเส้นทางเหนือ-ใต้ ส่วนสาย 2 หรือ สายสีม่วง เปิดให้บริการใน ค.ศ. 2004 แนวเส้นทางตะวันออก-ตะวันตก
ฮิโรยูกิ เอโนกิ
ฮิโรยูกิ เอโนกิ นักมวยสากลชาวญี่ปุ่น เกิดเมื่อ 14 กันยายน พ.ศ. 2522 ที่อากิตะ จังหวัดอากิตะ ประเทศญี่ปุ่น สถิติการชก 32 ครั้ง ชนะ 28 (น็อค 20) เสมอ 2 แพ้ 2
ย่ำรุ่ง
ย่ำรุ่ง หรือ เช้ามืด คือ เวลาซึ่งเริ่มต้นสนธยาก่อนดวงอาทิตย์ขึ้น สังเกตได้จากการมีแสงอาทิตย์อ่อน ๆ ขณะที่ดวงอาทิตย์ยังอยู่ใต้เส้นขอบฟ้า ระวังสับสนกับดวงอาทิตย์ขึ้น (sunrise) ซึ่งเป็นขณะที่ขอบด้านบนของดวงอาทิตย์โผล่พ้นเส้นขอบฟ้า
ย่ำรุ่งทางดาราศาสตร์
ย่ำรุ่งทางดาราศาสตร์นิยามว่าเป็นขณะหลังท้องฟ้าไม่มืดสนิทอีกต่อไป ซึ่งเกิดขึ้นเมื่อดวงอาทิตย์อยู่ต่ำกว่าเส้นขอบฟ้า 18 องศาในเวลาเช้า
ย่ำรุ่งทางการเดินเรือ
ย่ำรุ่งทางการเดินเรือ คือ เวลาซึ่งมีแสงอาทิตย์เพียงพอแยกแยะเส้นขอบฟ้าและบางวัตถุได้ ความหมายอย่างเป็นทางการคือ เมื่อดวงอาทิตย์อยู่ต่ำกว่าเส้นขอบฟ้า 12 องศาในเวลาเช้า
ย่ำรุ่งพลเรือน
ย่ำรุ่งพลเรือน คือ เวลาที่มีแสงพอแยกแยะวัตถุได้ ฉะนั้น จึงสามารถทำกิจกรรมนอกอาคารได้ ความหมายอย่างเป็นทางการ คือ เมื่อดวงอาทิตย์อยู่ต่ำกว่าเส้นขอบฟ้า 6 องศาในเวลาเช้า
แกลเลียม
ถูกค้นพบในปี ค.ศ. 1875 โดย Lecoq de Boisbaudran นักเคมีชาวฝรั่งเศส ได้ค้นพบเส้นสเปกตรัมอยู่ตำแหน่งตรงกับธาตุที่ขาดหายไปคือธาตุ "eka-alumina" ซึ่งเป็นธาตุอยู่ระหว่าง Al และ In ในตารางธาตุของ เมนเดลลีฟ (Mendeleev) ต่อมานักเคมีผู้นี้สามารถเตรียมโลหะอิสระได้จากการนำสารของธาตุนี้ในสารละลายเบสมาแยกสลายด้วยไฟฟ้า (electrolysis) และได้ศึกษาสมบัติบางประการของธาตุนี้ Boisbaudran ตั้งชื่อธาตุนี้ว่า "gallium" จากลาติน Gallia ซึ่งเป็นชื่อลาตินของประเทศฝรั่งเศส
Ga เป็นธาตุเคมีที่มีเลขอะตอม 31 สัญลักษณ์ของธาตุคือ Ga จะพบธาตุ Ga ในธรรมชาติจำพวก แร่บอไซด์และสังกะสี แกลเลียมอยู่ในตารางธาตุหมู่ 3A เป็นโลหะที่ไม่ดี เป็นของแข็งเปราะที่อุณหภูมิต่ำ ๆ มีสีเงินอ่อนนุ่ม เป็นของเหลวได้เมื่ออยู่บนฝ่ามือ
โร่ว-ยฺเหวียน
โร่ว-ยฺเหวียน เป็นอาหารไต้หวันอย่างหนึ่ง ทำจากแป้งข้าวโพด แป้งมันฝรั่ง และแป้งข้าวเจ้า ประสมกันเพื่อให้เหนียวหนึบ ใส่ไส้เป็นหมูหมักจนเปรี้ยว แล้วนึ่งจนสุก รับประทานกับน้ำจิ้มเปรี้ยวหวาน แต่อาจแตกต่างออกไปในบางท้องที่ เช่น ใช้เห็ดหอมหรือเยื่อไผ่แทนหมู หรือทอดหรือลวกแทนนึ่งก็มี
เชื่อกันว่า โร่ว-ยฺเหวียนปรากฏครั้งแรกที่เมืองเป๋ย์โต่ว ของเกาะไต้หวัน นักศึกษาชื่อฟั่น วั่นจู  ทำขึ้นแจกผู้ประสบภัยในคราวที่น้ำท่วมเมืองหนักตอนปลายราชวงศ์ชิง จากนั้น โร่ว-ยฺเหวียนก็แพร่หลายไปทั้งเกาะ และปัจจุบัน นับเป็นหนึ่งในอาหารประจำชาติ ทั้งพบได้ทั่วไปในร้านค้ายามวิกาล
จารบีสีชมพู
จารบีสีชมพู เป็นรายการวาไรตี้โชว์ควบคู่กับซิตคอมและเกมโชว์ เป็นรายการที่ 2 ของ บริษัท ทริปเปิ้ล ทู จำกัด ออกอากาศทางสถานีวิทยุโทรทัศน์กองทัพบกช่อง 5 ออกอากาศครั้งแรกเมื่อวันอาทิตย์ที่ 5 ตุลาคม 2540 และยุติการออกอากาศในวันอาทิตย์ที่ 8 มีนาคม 2541
รูปแบบรายการ
รูปแบบรายการของ จารบีสีชมพู มีรูปแบบเป็นวาไรตี้ซิทคอมเกมโชว์ แต่ละตอนมักจะมีดารารับเชิญมาร่วมแสดงละครและมาร่วมเล่นเกมในช่วงท้ายรายการ โดยแขกรับเชิญคนแรกคือ อัมรินทร์ นิติพน ออกอากาศตั้งแต่ 5 ตุลาคม 2540 - 8 มีนาคม 2541
ในวันที่ 28 ธันวาคม 2540 จารบีสีชมพูได้รวบรวมภาพเหตุการณ์ที่น่าสนใจของตอนที่ออกอากาศไปแล้วนำมาเสนออีกครั้ง ทั้งช่วงละคร หมุนวงล้อ และเทกระจาด พร้อมกับมอบเงินรางวัล 5,000 บาทให้ผู้โชคดีทางบ้านที่มาจากการจับชิ้นส่วนของผู้สนับสนุนรายการที่ผู้ชมทางบ้านส่งมาร่วมสนุก
นักแสดงรับเชิญ
ในส่วนนี้จะเป็นนักแสดงรับเชิญที่มาเป็นครั้งคราว บางท่านมารับหน้าที่แทน ไพโรจน์ ใจสิงห์ หรือบางท่านมารับหน้าที่แทนนักแสดงหลักที่ติดภารกิจ
ช่วงต่าง ๆ ของรายการ
ช่วงต่าง ๆ ของรายการ จารบีสีชมพู จะแบ่งเป็น 2 ช่วงหลัก ๆ ดังนี้
ซิตคอม
สำหรับช่วงซิตคอมนั้น มีเนื้อหาเกี่ยวกับอู่ซ่อมรถแห่งหนึ่งที่มี กิ๊ก, ติ๊ก และเฉื่อย เป็นลูกน้องในอู่ที่เฮียเคี้ยงเป็นเจ้าของ (รับบทโดย ไพโรจน์ ใจสิงห์) และตัวละครต่าง ๆ เช่น ธง , ลำยอง , บุญปลูก และนักแสดงคนอื่น ๆ ที่เข้ามาร่วมแสดงในภายหลังอีก โดยทุกสัปดาห์จะมีเนื้อหาของแต่ละตอนที่ไม่ซ้ำกัน คือแบบตอนเดียวจบ
เทกระจาด
ก่อนที่จะเข้าสู่ช่วง เทกระจาด ในรูปแบบแรกนั้น ผู้ที่ขึ้นกระจาดจะเป็นติ๊กและธงชัย โดยรูปแบบนี้ใช้ตั้งแต่ 5 ตุลาคม - 23 พฤศจิกายน 2540 และต่อมาตั้งแต่วันที่ 30 พฤศจิกายน 2540 เป็นต้นมา ทางรายการจะหาพิธีกรหลักที่จะต้องไปแข่งเกมกับดารารับเชิญโดยการหมุนวงล้อ และในวงล้อจะมีรูปภาพใบหน้าของพิธีกร 5 คน ได้แก่ กิ๊ก, ติ๊ก , อ๋อม , ธงชัย และ ไพโรจน์ แต่ในบางเทปจะมีนักแสดงท่านอื่นมารับหน้าที่แทนพิธีกรที่ไม่สามารถมารับหน้าที่ได้ เช่น เท่ง , โก๊ะตี๋ , แดนนี่ เป็นต้น หากวงล้อหยุดหมุนแล้วลูกศรชี้ที่หน้าใคร พิธีกรหลักคนนั้นจะต้องขึ้นไปแข่งขันบนกระจาดยักษ์แข่งกับดารารับเชิญ (ยกเว้นเทปวันที่ 8 มีนาคม 2541 ในวงล้อจะมีแต่รูปภาพใบหน้าของกิ๊กทั้งหมด เนื่องจากว่าเป็นเทปสุดท้ายที่ เกียรติ กิจเจริญ รับหน้าที่พิธีกร) โดยพิธีกรหลักคนแรกที่ได้ขึ้นไปแข่งขันกับดารารับเชิญ คือ ธงชัย ประสงค์สันติ
ทั้งนี้ถ้าหากดารารับเชิญไม่ได้ตอบภายในเวลา 5 วินาที ถือว่าดารารับเชิญตอบผิดเช่นกัน ในผลการตัดสินนั้น หากดารารับเชิญเป็นผู้ชนะ จะได้รับเงินรางวัล 50,000 บาท แต่ถ้าหากดารารับเชิญเป็นผู้แพ้ จะได้รับเงินรางวัล 10,000 บาท (ผู้สนับสนุนเงินรางวัล คือ สบู่ฮาร์โมนี)